text: Три полски компании подготвят инвестиции от 70 млн. евро у нас
  Заместник министър-председателят и министър на външните работи Екатерина Захариева се срещна във Варшава с министъра на външните работи на Полша Витолд Вашчиковски, предаде пресслужбата на външното ни министерство.
  Министър Захариева веднага го покани да посети отново страната ни, включително по повод 100 години от установяване на дипломатически отношения с Полша, които се навършват през декември 2018 г. Обсъдени бяха и различни проекти от военно-техническото сътрудничество.
  Захариева запозна колегата си с приоритетите на Българското председателство на Съвета на ЕС и изрази специална благодарност към Полша за подкрепата за членството ни в Шенген. Вашчиковски запозна Захариева с полските инициативи в областта на регионалното сътрудничество.